open-index/open-wikipedia-markdown huggingface dataset:
Victoria Arlen

**Victoria Arlen** (s. 26. syyskuuta 1994 Exeter, New Hampshire) on yhdysvaltalainen ESPN-televisiokanavan toimittaja. Hän on aikaisemmin toiminut näyttelijänä, juontajana, mallina, sekä kilpauimarina. Arlen valmistui High schoolista vuonna 2013.

Vuonna 2019 Arlen julkaisi kirjan *Locked In: The Will to Survive and the Resolve to Live*.

## Halvaantuminen
11-vuotiaana Arlenilla todettiin harvinainen keskushermostosairaus, sekä ADEM. Nopeasti etenevien tautien johdosta hän menetti kykynsä puhua, syödä, kävellä ja liikuttaa raajojaan. Lääkärit totesivat nopeasti Arlenin vaipuneen vegetatiiviseen tilaan, josta hänen toipumismahdollisuutensa ovat olemattomat.

Todellisuudessa Arlen vietti melkein neljä vuotta oman kehonsa vankina, ilman mitään tapaa kertoa muille että hän kuulee kaikki ympärillä tapahtuvat asiat. Vuonna 2010 Arlenin tila parani hitaasti ja hän alkoi opettelemaan puhumaan, syömään ja liikkumaan uudelleen. Kuitenkin hänen alaruumiinsa jäi halvaantuneeksi.

Samana vuonna Arlenin kaksi veljeä pakotti hänet kokeilemaan uimista. Siitä tuli nopeasti rakas laji, koska vedessä Arlen pääsi karkuun pyörätuolin pakottamaa paikallaoloa.

Arlen oli kymmenen vuotta halvaantuneena, kunnes huhtikuussa 2016 fysioterapian avulla pystyi ottamaan ensiaskeleensa, vaikka hänellä ei ole vielä tuntoa jaloissa.

## Ura
### Kilpauinti
Vuoden 2012 Kesäparalympialaisissa Arlen voitti neljä mitalia ja kauhoi yhden uuden maailmanennätysajan. Hän sai kultaa 100 metrin vapaauinnissa, sekä saalisti hopeata vapaauinnin 50m, 400m ja 4x400m matkoilta.

Arlenin osallistuminen seuraaviin paralympialaisiin evättiin, koska lääkärit eivät enää uskoneet hänen olevan pysyvästi vammautunut.

### Televisiossa
Huhtikuussa 2015 Arlen vaihtoi uransa kilpauimarista toimittajaksi siirtyessään ESPN:n nuorimmaksi kommentaattoriksi.

Arlen osallistui Yhdysvaltojen *[[Dancing with the Stars (yhdysvaltalainen televisiosarja)|Dancing with the Stars]]* -tanssikilpailuun ammattitanssija Valentin Chmerkovskiyn parina vuonna 2017.

## Lähteet

## Aiheesta muualla
* Victoria Arlenin kotisivut
Paranormal Activity: Merkityt

**Paranormal Activity: Merkityt** (*Paranormal Activity: The Marked Ones*) on vuonna 2014 ensi-iltansa saanut yhdysvaltalainen kauhuelokuva, jonka on ohjannut ja käsikirjoittanut Christoper Beau Landon. Elokuva on eräänlainen spin-off ''Paranormal Activity'' -elokuvasarjalle mutta kuitenkin lasketaan elokuvasarjan joukkoon.

## Juoni
18-vuotias Jesse (Andrew Jacobs) on juuri valmistunut lukiosta ja nauttii kesästä. Heidän kerrostalonsa alakerrassa asuu outo nainen, jonka kaikki uskovat olevan noita. Myöhemmin hänet murhataan, minkä Jesse ja hänen kaverinsa Hector (Jorge Diaz) luulevat olevan heidän luokkalaisen Oscarin (Carlos Pratts) tekosia. Myöhemmin Jesse, Oscar ja hänen kaverinsa Marisol (Gabrielle Walsh) pelaavat rituaalia koska heidän talossaan usein tapahtuu kummia. Eräänä yönä, he kommunikoivat tuntemattoman olennon kanssa. Myöhemmin Jesse huomaa että häntä on puraistu ja hän on saanut yliluonnollisia voimia, joita hän käyttää hyväksi. Pian voima alkaa hitaasti riivaamaan hänen kehoaan ja pian hänen kaverinsa ovat vaarassa.

## Näyttelijät

## Jatko-osa
Vuonna 2015 julkaistiin kuudes jatko-osa: ''Paranormal Activity: The Ghost Dimension''.
Víkingur Ólafsson

**Víkingur Heiðar Ólafsson** (s. 14. helmikuuta 1984 Reykjavík) on islantilainen pianisti. Hän sai Haukan ritarikunnan ristin vuonna 2017.

Víkingur sai mainetta Deutsche Grammophon -levymerkille tekemillään kahdella albumilla, jotka koostuivat Philip Glassin ja Johann Sebastian Bachin sävellyksistä. Bach-levytys toi vuonna 2019 Vikingurille BBC Music Magazine -palkinnot sekä "parhaasta instrumentaalisesta" albumista että kaikkiaan parhaasta "vuoden albumista". Glass-levytyksen ansiosta *[[New York Times]]* vertasi Víkinguria Glenn Gouldiin. Myös *[[Gramophone]]*- ja *[[Le Monde]]* -lehdet antoivat ylistävät arviot. 

Víkingurin opettajina toimivat Islannissa Erla Stefánsdóttir ja Peter Máté. Hän jatkoi opintojaan Ann Scheinin johdolla ja sai sekä kandidaatin- että maisterinarvonsa Juilliard Schoolista, jossa hänellä olivat opettajinaan Jerome Lowenthal ja Robert McDonald. Ennen eksklusiivisen levytyssopimuksen solmimista Deutsche Grammophonin kanssa vuonna 2016 Ólafsson oli julkaissut levyjä perustamallaan Dirrindí-levymerkillä.

Víkingurille henkilökohtaisesti tärkeä paikka on Reykjavíkin Harpa-keskus, jonka konserttisalin avajaistilaisuudessa hän esiintyi vuonna 2011. Hän on kantaesittänyt paikassa useita teoksia ja on esiintynyt siellä usein Islannin sinfoniaorkesterin kanssa. Víkingurin järjestämä vuosittainen kamarimusiikkifestivaali "Reykjavík Midsummer Music" käynnistettiin Harpassa vuonna 2012.

Víkingur tapasi säveltäjä Philip Glassin henkilökohtaisesti ensimmäisen kerran vuonna 2014. Muita nykysäveltäjiä, joiden kanssa Víkingur on tehnyt yhteistyötä, ovat olleet Mark Simpson, Daníel Bjarnason, John Adams ja Sauli Zinovjev.

## Lähteet

## Aiheesta muualla
* Víkingur Ólafsson: viralliset sivut
Jo Swinson

**Joanne Kate ”Jo” Swinson** (s. 5. helmikuuta 1980) on brittiläinen poliitikko ja liberaalidemokraattien entinen puheenjohtaja.

Swinson on toiminut kesäkuusta 2020 Cranfieldin yliopistossa johtamisen vierailevana professorina.

## Tausta ja yksityiselämä
Swinson opiskeli London School of Economics -yliopistossa johtamista. Valmistumisensa jälkeen vuonna 2000 hän alkoi työskennellä markkinointi- ja PR-johtajana Yorkshiressa. Kaksi vuotta myöhemmin hän palasi Skotlantiin saatuaan töitä SpaceandPeople-nimisestä yrityksestä..

Swinson avioitui vuonna 2011 Duncan Hamesin kanssa. Myös Hames on toiminut liberaalidemokraattien edustajana alahuoneessa vuosina 2010–2015.. Parilla on 2013 ja 2018 syntyneet lapset.

Swinson sanoo olevansa humanisti. Hän on Humanists UK -järjestön kunniajäsen.

## Poliittinen ura
Swinson valittiin alahuoneen edustajaksi ensimmäisen kerran vuoden 2005 vaaleissa. Hänet valittiin uudestaan vielä kaksi kertaa.. Hänet valittiin vuonna 2017 puolueensa varapuheenjohtajaksi ja heinäkuussa 2019 puolueen puheenjohtajaksi. Hän oli tehtävässä ensimmäinen nainen. Hän lupasi perua Britannian eron Euroopan unionista.

Parlamenttivaalien 2019 jälkeen Swinson erosi puolueen puheenjohtajan tehtävästä, koska menetti vaaleissa paikkansa Skotlannin kansallispuolueelle.

## Kunnianosoituksia
Swinsonille on myönnetty 2017 Brittiläisen imperiumin ritarikunnan komentajan arvo. 

## Lähteet
Ludvig Loukola

**Ludvig Mikael Loukola** (28. syyskuuta 1886 Helsinki – 15. tammikuuta 1935 Tornio) oli suomalainen opettaja ja opettajaseminaarinjohtaja.

Loukolan vanhemmat olivat rakennusmestari Johan Loukola ja Lovisa Maria Falck. Hän valmistui kansakoulunopettajaksi 1908 ja suoritti filosofian kandidaattia vastaavan tutkinnon yliopistossa 1919. Loukola teki opintomatkan Ruotsiin ja Norjaan 1920. 

Loukola oli kansakoulunopettajana Lahdessa 1908–1910 ja Tampereella 1910–1921. Hän oli Tampereen ylemmän poikakansakoulun johtajana 1916–1921 ja iltakoulun johtajana 1915–1918. Loukola oli lisäksi Tampereella ilta- ja jatkokoulujen eri aineiden tuntiopettajana 1910–1921 sekä vt.
kansakoulujen tarkastajana Jyväskylän pitäjässä 1915–1916 ja Alavudella 1919, 1920 ja 1921.

Loukola muutti sitten Tornioon jossa hän oli Tornion alakansakoulunopettajaseminaarin johtajana vuodesta 1921 alkaen ja Tornion kaupungin kansakoulujen tarkastajana vuodesta 1922 alkaen. Hän oli myös Tornion keskikoulun jatkoluokkien suomenkielen ja historian  opettajana 1921–1923 sekä filosofian alkeiden opettajana 1923–1924. Loukola oli Tornion kaupunginvaltuuston jäsenenä vuodesta 1926, valtuuston varapuheenjohtajana 1929–1930 ja puheenjohtajana 1931–1935.

Ludvig Loukola oli naimisissa vuodesta 1909 Fanni Lyydia Sinervon (Serenius) kanssa.

## Teoksia
* *Lasten harrastuksista eri oppiaineihin : Tampereen kansakouluissa tehtyjen tutkimusten perusteella*. Kasvatusopillisia tutkielmia 8. Otava 1919

## Lähteet

## Aiheesta muualla
* Tuula Hyyrö : Alakansakoulunopettajien valmistuksen kehitys Suomessa vuosina 1866-1939 Kasvatustieteen väitöskirja, Tampereen yliopisto, Kasvatustieteiden tiedekunta, Opettajankoulutuslaitos 2006, Loukolan toiminnasta seminaarinjohtajana luku 5.2.1 Loukolan johdossa opettajapulaa poistamaan
Lammassaari (Pietarsaari)

**Lammassaari** () on kaupunginosa Pietarsaaressa. Läheisyydessä olevalta Köyhäinlahdelta löytyy venepaikkoja. Yhdelläkään tontilla ei ole omaa rantaviivaa, vaan rannoille jätetään viheraluevyöhykkeet. Kaavassa on varattu paikka venesatamalle.

## Lähteet
Kilisaari

**Kilisaari** () on kaupunginosa Pietarsaaressa. Etäisyys Pietarsaaren keskustaan on noin neljä kilometriä. Kilisaaressa sijaitsee ABC-huoltoasema. 

## Lähteet
Permo

**Permo** on kaupunginosa Pietarsaaressa. Permolla sijaitsee Permon päiväkoti ja Nesteen huoltoasema. Permon rintamamiestaloalueen suunnittelu aloitettiin vuonna 1946. Rintamamiestaloalue käsitti alun perin 94 asuintonttia ja viljelystilaa.

## Lähteet
* Håkan Andersson, Guy Björklund, Sixten Ekstrand, Kai Hoffman: *Pietarsaaren historia osa V*. Pietarsaaren kaupunki, 2015

### Viitteet
Toivo Louko

**Toivo Louko**, sukunimi aik. **Nieminen** (15. marraskuuta 1884 Jalasjärvi  – 30. kesäkuuta 1944 Helsinki) oli suomalainen oopperalaulaja (baritoni).

Loukon vanhemmat olivat torppari ja käsityöläinen Juho Nieminen (Ala-Louko) ja Kaisa Kuutti. Loukon perhe muutti Alavudelle jossa hän liittyi paikalliseen soittokuntaan B-kornetistiksi. Hän kävi Helsingin lukkari-urkurikoulua vuoteen 1911 asti ja opiskeli sitten Helsingin musiikkiopistossa vuosina 1913–1916. Louko opiskeli ulkomailla Dresdenissä 1920, Milanossa 1925 ja Berliinissä 1929.

Louko toimi Halikon kanttori-urkurina vuosina 1911–1921 ja sen jälkeen hän oli vuodesta 1921 alkaen kiinnitettynä Suomalaisessa oopperassa. Viimeisen kerran Toivo Louko esiintyi 1941 Giacomo Puccinin La Boheme-oopperassa. Hän oli 1932 mukana ensimmäisessä Yleisradion studiosta käsin lähetetyssä oopperalähetyksessä (Wilhelm Kienzlin ooppera Evakelimies) yhdessä Wäinö Solan ja Lahja Lingon kanssa. Louko levytti 1920-luvulla runsaasti varsinkin kansanlauluja sekä yksinlauluja ja pari duettoa Leevi Madetojan Pohjalaisia-oopperasta yhdessä Lahja Lingon kanssa. Louko sävelsi lisäksi Varsinaissuomalaisten laulun Väinö Kulon tekstiin.

Toivo Louko oli naimisissa vuodesta 1922 Eine Ingeborg Groundströmin kanssa. 

## Lähteet
Paranormal Activity: The Ghost Dimension

**Paranormal Activity: The Ghost Dimension** on vuonna 2015 ensi-iltansa saanut yhdysvaltalainen kauhuelokuva, jonka on ohjannut Gregory Plotkin.

## Juoni
Elokuvassa nuori pariskunta ihmettelee heidän lapsensa Leilan (Ivy George) outoa käyttäytymistä, jossa hän puhuu näkymättömälle olennolle. Ryanin (Chris J. Murphy) veli Mike (Dan Gill) löytää laatikon täynnä vanhoja videokasetteja vuosilta 1988–1992. Videokasetit näyttävät videokuvaa nuoresta Katiesta (Chole Csengery) ja Krististä (Jessica Tyler Brown), jotka harjoittelevat yliluonnollisia voimia mysteerisen miehen kanssa. Pian talossa alkaa tapahtua kummia, kun nuori Katie ja Kristi näkevät Ryanin ja Miken television läpi.

## Näyttelijät

Lähde: 

## Tuleva jatko-osa
Alun perin tiedotettiin, että *Paranormal Activity: The Ghost Dimension* olisi elokuvasarjan viimeinen osa. 19. kesäkuuta 2019 kuitenkin ilmoitettiin, että seitsemäs osa on tulossa. Jatko-osan esityspäivän sanottiin olevan 19. maaliskuuta 2021.

## Lähteet
USP Terre Haute

**United States Penitentiary, Terre Haute** (lyh. **USP Terre Haute**) on Yhdysvaltain liittovaltion korkean turvatason miesvangeille tarkoitettu vankila Terre Hauten kaupungissa, Indianassa. Laitos on osa FCC Terre Haute -kompleksia ja sitä operoi Yhdysvaltain vankeinhoitolaitos, joka kuuluu Yhdysvaltain oikeusministeriöön. Vankilassa on kuolemaan tuomittujen miesvankien yksikkö, sekä teloituskammio, jossa käytetään myrkkyruisketta. Suurin osa liittovaltion kuolemantuomion saaneista vangeista odottavat teloitusta USP Terre Hautessa.

## Lähteet

## Aiheesta muualla
Nicolás Avellaneda

**Nicolás Remigio Aurelio Avellaneda Silva** (3. lokakuuta 1837 – 24. marraskuuta 1885) oli argentiinalainen journalisti ja poliitikko. Hän toimi maansa presidenttinä Domingo Faustino Sarmienton jälkeen vuosina 1874–1880.  

Presidenttikautenaan Nicolás Avellaneda jatkoi edeltäjänsä koulutusreformia ja kiinnitti huomionsa maan pankkilaitoksen kehittämiseen. Pankkilaitoksen uudistaminen auttoi maan talouskasvua. 

Avellanedan kaudella aloitettiin Argentiinan sisämaan valloitus. Argentiinan armeija surmasi 1000 mapuche-intiaania ja karkotti heitä asuinalueeltaan arviolta 15 000 henkilöä. Joidenkin mielestä tämä mahdollisti Argentiinan muuttumisen maatalouden suurvallaksi, kun taas monet pitävät tätä alkuperäisväestöön kohdistuneena kansanmurhana.

Avellanedaa seurasi presidenttinä Julio Argentino Roca. 

## Lähteet
Ragnar Länsivuori

**Ragnar Valdemar Länsivuori** (25. huhtikuuta 1889 Helsinki – 29. marraskuuta 1946) oli suomalainen näyttelijä ja teatterinjohtaja. Hän teki pitkän uran työväennäyttämöillä ympäri Suomen.

## Elämä ja ura
Ragnar Länsivuoren vanhemmat olivat koneenkäyttäjä Karl Victor Johansson ja Olga Josefina Vesterberg. Ennen teatteriuraansa hän työskenteli päähinetehtaan konemiehenä. Länsivuori opiskeli lausuntaa. Hän aloitti taiteellisen uransa avustajana ja iltanäyttelijänä Sörnäisten Työväen Näyttämöllä 1904. Seuraavan vuosikymmenen puolivälissä hän työskenteli lyhyen aikaa Koiton Näyttämön johtajana, ja sen jälkeen hänellä oli useita johtajanpestejä työväen näyttämöillä eri puolilla Suomea. 1930-luvun alussa Länsivuori toimi Kajaanin Työväen Näyttämön johtajana. 1930-luvun puolivälissä hän työskenteli menestyksekkäästi Iisalmen Työväen Näyttämön johtajana.

Länsivuoren näyttämötehtäviä olivat muun muassa *[[Nummisuutarit|Nummisuutarien]]* Esko ja *Daniel Hjortin* nimiosa.

## Lähteet
*

### Viitteet
Tykkään susta (Heidi Kyrön albumi)

**Tykkään susta** Heidi Kyrön toinen albumi, joka julkaistiin vuonna 1995.  Albumi on myynyt kultalevyn oikeuttavan määrän.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Puntius masyai

**Puntius masyai** on särkien (Cyprinidae) heimoon kuuluva kalalaji.
Lajin suurin tavattu pituus on 2,5 senttimetriä.
*P. masyai* elää trooppisissa olosuhteissa. Lajia tavataan Mekongjoesta.
Kalalajin ravintoa ovat äyriäiset, toukat ja eläinplankton.

## Lähteet
Markku Rahiala

**Markku Aarne Juhani Rahiala** (s. 20. helmikuuta 1946 Helsinki) on suomalainen tilastotieteilijä. Hän on toiminut Oulun yliopiston ekonometrian professorina vuodesta 1998, nyttemmin hän on emeritusprofessori.

Rahiala kirjoitti ylioppilaaksi Helsingin Suomalaisesta yhteiskoulusta (1964). Hän valmistui Helsingin yliopistosta filosofian kandidaatiksi 1967 ja edelleen valtiotieteen lisensiaatiksi (1971) ja tohtoriksi (1985).  Hänen englanninkielinen väitöskirjansa (1985) oli otsikoitu *On the identification and estimation of multiple input transfer function models with autocorrelated errors*. Rahiala on ollut Tampereen yliopiston tilastotieteen dosentti vuodesta 1989.

Hän työskenteli Helsingin yliopiston tilastotieteen assistenttina ja virkaatekevänä apulaisprofessorina vuosina 1967–1978, ja lehtorina vuosina 1978–1989. Oulun yliopistossa hän toimi lehtorina ennen professuuriaan vuosina 1989–1998. Lisäksi hän on työurallaan toiminut Systeeminsuunnittelu Oy Nokia Ab:n elektroniikkaosaston palveluksessa (1969), Posti- ja lennätinhallituksen liiketalouden tutkimuslaitoksen tutkijana (1969–1972) ja tutkija Elinkeinoelämän tutkimuslaitoksessa (1983–1984).

## Lähteet

## Aiheesta muualla
* Markku Rahiala. University of Oulu, Department of Mathematical Sciences  (researchgate.net)
Rakkauden palapeli

**Rakkauden palapeli** on Heidi Kyrön kolmas albumi, joka julkaistiin vuonna 1996. Albumi on myynyt kultalevyyn oikeuttavan määrän.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Muusikot
*Heidi Kyrö – laulu
* Anssi Nykänen – rummut
* Harri Rantanen – bassokitara
* Juha Björninen – kitara
* Peter Lerche – kitara
* Jarmo Nikku – kitara
* Katinka Korkeala – viulu
* Salla Mertsalo – viulu
* Sari Saalonen – viulu
* Jarmo Tinkala – harmonikka
* Risto Salmi – tenorisaksofoni
* Tommi Mentu – oboe
* Mongo Aaltonen – lyömäsoittimet
* Pertti Haverinen – syntetisaattori, ohjelmointi
* Rele Kosunen – taustalaulu
* Anna-Mari Kähärä – taustalaulu
* Anita Pajunen – taustalaulu

## Lähteet
Ray McKay

**Raymond Owen McKay** (s. 22. elokuuta 1946 Edmonton, Alberta) on kanadalainen entinen jääkiekkoilija, pelipaikaltaan puolustaja. Hän on pelannut urallaan NHL:ssä yhteensä 140 ottelua. McKay jäi eläkkeelle vuonna 1982.

## Ura
McKay debytoi NHL:ssä kaudella 1968-69 Chicago Blackhawksin riveissä. Muutaman vuoden kuluttua hän siirtyi Buffalo Sabresiin, jossa McKay teki 3 tehopistettä 40 ottelussa. Seuraavan kauden McKay pelasi California Golden Sealsin riveissä. McKayn viimeinen seura oli Italian HC Varese.

## Lähteet

## Aiheesta muualla

* Elite Prospects.com
Heidi Kyrö (albumi)

**Heidi Kyrö** on samannimisen laulajan debyyttialbumi vuodelta 1994. Albumi on myynyt kultalevyn oikeuttavan määrän.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Petersen Automotive Museum

**Petersen Automotive Museum** on Kalifornian Los Angelesissa Yhdysvalloissa sijaitseva automuseo, yksi maailman suurimmista. Sen on perustanut lehtikustantaja Robert E. Petersen, ja se aukesi yleisölle vuonna 1994. Museon ydin on Petersenin oma autokokoelma, jonka lisäksi näytteillä on monien varakkaiden yksityiskeräilijöiden ajoneuvokokoelmia, kuten Bruce Meyerin urheiluautot ja Richard Warnerin moottoripyörät.

Yksi automuseon harvinaisimmista kohteista on vuoden 1939 Bugatti, jonka Ranskan hallitus antoi häälahjaksi Persian silloiselle prinssille Mohammad Reza Pahlaville. Auto myytiin shaahin autotallista 1950-luvun lopulla nykyrahassa noin 300 dollarilla. Sittemmin se on kierrellyt monilla omistajilla ja on nyt arvoltaan miljoonia dollareita. Museossa on muidenkin kuuluisuuksien entisiä ajokkeja, kuten Saddam Husseinin Mercedes-Benz, Eva Perónin Packard, Jayne Mansfieldin Lincoln ja Steve McQueenin Hudson Fleetmaster.

Petersenin automuseo sijaitsee Wilshire Boulevardin varrella entisessä ostoskeskuksessa, Los Angelesin keskustasta noin 10 mailia länteen. Sen ensimmäinen kerros esittelee autojen muotoilua, toinen kerros autoa teknisenä tuotteena ja kolmas kerros autoilun historiaa Kalifornian osavaltiossa.

## Lähteet

## Aiheesta muualla

*Museon verkkosivusto
Balkaninpiikkinuoliainen

**Balkaninpiikkinuoliainen** (*Sabanejewia balcanica*) tai **balkaninnuoliainen** on piikkinuoliaisten (Cobitidae) heimoon kuuluva kalalaji. Sitä tavataan Turkissa, Itävallassa, Bosnia ja Hertsegovinassa, Bulgariassa, Kroatiassa, Tšekissä, Kreikassa, Pohjois-Makedoniassa, Puolassa, Romaniassa, Venäjällä, Serbiassa, Slovakiassa sekä Ukrainassa. Lajia tavataan makeassa vedessä. Balkaninnuoliaisen maksimipituus on 9 senttimetriä.

## Lähteet
Aaltokeisarikala

**Aaltokeisarikala** (*Chaetodontoplus duboulayi*) on välskärikalojen (Acanthuriformes) lahkoon ja keisarikalojen (Pomacanthidae) heimoon kuuluva kalalaji. Sitä pidetään akvaariokalana.

## Koko ja ulkonäkö

Aaltokeisarikala kasvaa korkeintaan 28 senttimetrin mittaiseksi. Lajilla on selkäevässään 11 piikkiruotoa ja 22 nivelruotoa. Peräevässään sillä on 3 piikkiruotoa ja 21 nivelruotoa. Aaltokeisarikala on pohjaväritykseltään sininen. Rintaevä, vatsaevä ja pyrstö ovat keltaiset. Sinisen selkäevän alapuolella kulkee keltainen juova, ja silmien takana on leveä keltainen pystyjuova. Kiduskannet ovat valkoiset.

## Levinneisyys ja elinympäristö
Aaltokeisarikalaa tavataan indopasifiselta merialueelta. Laji käyttää ravinnokseen sienieläimiä ja vaippaeläimiä. Kansainvälinen luonnonsuojeluliitto IUCN luokittelee aaltokeisarikalan elinvoimaiseksi lajiksi.

## Lähteet
Puntius amphibius

**Puntius amphibius** on särkien (Cyprinidae) heimoon kuuluva kalalaji.
Lajin suurin tavattu pituus on 20,0 senttimetriä.

*P. amphibius* elää trooppisissa olosuhteissa. Lajia tavataan Intiassa ja Sri Lankassa.
Sen ravintoa ovat hajoamistuotteet ja levät.

## Lähteet
Sipponen

**Sipponen** on sukunimi, joka on muun muassa seuraavilla suomalaisilla henkilöillä:

*Aulis Sipponen (1929–2021), yhdistetyn hiihtäjä
*Kauko Sipponen (1927–2019), kansliapäällikkö, professori ja Keski-Suomen läänin maaherra 1976–1985
*Lauri Sipponen (s. 1969), VR Groupin toimitusjohtaja
*Mikko Sipponen (1869–1939), maanviljelijä, liikemies, maallikkosaarnaaja ja kansanedustaja (Suomalainen puolue)
*Salla Sipponen (s. 1995), kiekonheittäjä
*Urho Sipponen (1915–1991), säveltäjä, kapellimestari ja kuoronjohtaja.
Þorbjörg Pálsdóttir

**Þorbjörg Guðrún Pálsdóttir** (10. helmikuuta 1919 Reykjavík – 11. marraskuuta 2009) oli islantilainen kuvanveistäjä.

## Elämä
Þorbjörg aloitti opiskelun kotimaassaan ja jatkoi sitä Ruotsissa, josta vuonna 1961 palattuaan hänen opettajinaan toimivat vielä Ásmundur Sveinsson, Sigurjón Ólafsson ja Jóhann Eyfell. Vuonna 1972 hän oli mukana perustamassa Islannin kuvanveistäjäseuraa. Hän järjesti soolonäyttelyitä ja matkusti myös kansainvälisesti osallistuakseen ryhmänäyttelyihin. 

Þorbjörg oli vuodesta 1942 naimisissa lääkäri Andrés Ásmunds­sonin (1916–2006) kanssa. Pariskunnalle syntyi viisi lasta, joiden lisäksi he adoptoivat kaksi lasta.

## Työ
Þorbjörgin töitä kuuluu muiden muassa Islannin kansallisgallerian ja Reykjavíkin taidemuseon kokoelmiin.

Kesäkuussa 2014 Reykjavíkissa avattiin Hljómskálagarðurin puistossa kuuden naiskuvanveistäjän töille omistettu osa. Þorbjörgin ohella edustetuiksi tulivat Gunnfríður Jónsdóttir, Nína Sæmundson, Tove Ólafsson, Ólöf Pálsdóttir ja Gerður Helgadóttir. Näitä kuutta Islannin varhaisimpiin naispuolisiin kuvanveistäjiin kuulunutta taiteilijaa pidetään alansa pioneereina maassaan.

Þorbjörgin työ "Tanssi" (1970) on neljän noin kahden metrin korkuisen pronssipatsaan muodostama kokonaisuus, jonka taiteilija lahjoitti Reykjavíkin kaupungille vuonna 1995 ja joka sijoitettiin luontonäyttelyiden pitopaikkana tunnetun Perlan-keskuksen ulkopuolelle.

## Lähteet
Petri Sahlström

**Petri Tapani Sahlström** (s. 23. joulukuuta 1971) on suomalainen taloustieteilijä. Hän on toiminut Oulun yliopiston laskentatoimen professorina vuodesta 2005. Hän on toiminut myös Oulun yliopiston kauppakorkeakoulun dekaanina.

Sahlström kirjoitti ylioppilaaksi Haukiputaan lukiosta (1990). Hän valmistui Vaasan yliopistosta kauppatieteen maisteriksi 1995, lisensiaatiksi (1998) ja tohtoriksi (2000). Osan jatko-opinnoistaan hän suoritti Yhdysvalloissa Louisianan osavaltionyliopistossa (1997-1998). Hänen englanninkielinen, laskentatoimen ja rahoituksen alaan kuuluva väitöskirjansa (2000) oli otsikoitu *The effects of stock derivative markets on the underlying stock market : a study of the option markets using Finnish market as a laboratory*. Sahlström sai dosentin arvon Vaasan yliopistosta vuonna 2007.

Työurallaan Sahlström on toimi Vaasan yliopiston määräaikaisena professorina vuosina 1999–2003 ja varsinaisena professorina vuosina 2003–2005. Vuodesta 2005 hän on ollut Oulun yliopiston laskentatoimen professorina.

## Teoksia
* Juha-Pekka Kallunki, Anna-Maija Lantto & Petri Sahlström (2008). *Tilinpäätösanalyysi IFRS-maailmassa*. Talentum. 
* Jussi Nikkinen, Timo Rothovius & Petri Sahlström (2002). *Arvopaperisijoittaminen*. (Investments). WSOY. . Toinen painos 2005.
* Arto Ikola, Timo Rothovius & Petri Sahlström (2004). *Yritystoiminnan tukeminen kunnissa* (Municipal Subsidicing of Entrepreneurship) Kunnallisalan kehittämissäätiö, tutkimusjulkaisut nro 40.  

## Lähteet
Parhaat (Heidi Kyrö)

**Parhaat** on Heidi Kyrön kokoelma-albumi, joka julkaistiin vuonna 1997.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Kent Huskins

**Kent Huskins** (s. 4. toukokuuta 1979 Almonte, Ontario, Kanada) on kanadalainen, uransa jo lopettanut jääkiekkoilija. Chicago Blackhawks varasi hänet  numerolla 156. Hän ei kuitenkaan koskaan pelannut Chicagossa. NHL-kaudella 2006–2007 Huskins saavutti Stanley Cupin pelatessaan Anaheim Ducksissa. Huskinsin viimeinen seura pääsarjatasolla oli AHL:n Utica Comets kaudella 2014–2015. Hän pelasi NHL:ssä urallaan yhteensä 318 ottelua, ja teki niissä tehot 13+55=68.

## Lähteet
Portti sydämeen

**Portti sydämeen** on Heidi Kyrön viides albumi, joka julkaistiin vuonna 1999.
## Kappaleet
# 
# 
# 
# 
# 
# 
# 
# 
# 
# 
# 
#
Teit sen taas

**Teit sen taas** on Heidi Kyrön kuudes albumi, joka julkaistiin vuonna 2001.
## Kappaleet
# 
# 
# 
# 
# 
# 
# 
# 
# 
# 
# 

## Lähteet
Turk 182

**Turk 182** on Bob Clarkin ohjaama komediallinen toimintadraamaelokuva vuodelta 1985. Sen ovat käsikirjoittaneet James Gregory Kingston sekä Denis ja John Hamill. Pääosia näyttelevät Timothy Hutton, Robert Urich, Robert Culp, Kim Cattrall ja Peter Boyle.

## Juoni
Newyorkilainen työtön mies ryhtyy vammautuneen palomiesveljensä puolesta käymään sitkeää ja näyttävää yhden miehen sotaa kaupunkia ja pormestaria vastaan graffititaiteilijan konstein. Hänestä tulee kulttihahmo kaupungin nuorison keskuudessa. Pikkuveli on loukkaantunut työssään pysyvästi, mutta työkyvyttömyyskorvaukset evätään koska mies on onnettomuuspäivänä tullut palopaikalle päihtyneenä.

## Arvioita
Kriitikot tyrmäsivät elokuvan lähes järjestään, ja se tuotti kaksi Golden Raspberry -ehdokkuutta: Robert Urichille huonoimmasta sivuosasta ja Paul Zazalle huonoimmasta musiikista. *[[The New York Times]]in* Jane Maslin kirjoitti Timothy Huttonista tulleen näyttelijän, jota katsoo mielellään jopa tällaisessa suurella sydämellä huitaistussa tarinassa. Hänestä New Yorkia ei oikein tunnista elokuvan liian siisteistä metroista ja ryhdikkäistä graffiteista, mutta Brooklynin murre pääosan esittäjiltä kyllä sujuu, ja puvustus on realistisen kamala. *Helsingin Sanomien* Mikael Fränti kuvasi elokuvaa byrokratian ja vähän politiikankin vastaiseksi asiaelokuvaksi, joka luottaa yksilön voimaan pahan paljastajana ja vääryyden poistajana. ”Elokuvassa on paljon toimintaa ja puhetta, mutta varsinaista tulosta syntyy hyvin vähän.” *[[Video-opas|Video-oppaassa]]* vuodelta 1994 Roope Lehtinen piti elokuvaa kohtuullisen hauskana mutta jo pian paikoilleen juuttuvana. Hän antoi sille kaksi tähteä viidestä, mikä vastaa sanallista arviota ”keskinkertainen”.

## Lähteet
Ilmailupataljoona

**Ilmailupataljoona** oli Suomen ilmailuvoimien joukkoyksikkö, joka muodostettiin syksyllä 1918 Turusta Santahaminaan siirretyistä Lentopataljoonan osista, opetuskomppaniasta ja telakkakomppaniasta. Pataljoonaan kuuluivat kaikki Suomen ilmailuvoimien laitokset ja varastot Santahaminassa. Lento-opetus alkoi heinäkuun 1919 lopulla ja varsinainen lentokurssi alkoi syyskuussa 1919. Ilmailupataljoona lakkautettiin 1924, ja sen työtä jatkoi ilmailukoulu.

## Historia
Vielä keväällä 1919 pataljoonan lentotoiminta oli täysin pysähdyksissä, minkä ensisijaisena syynä oli sopivan kaluston puuttuminen. Koulutus vajetta voitiin kuitenkin korvata lähettämällä yksitoista henkeä koulutettavaksi Ranskaan. Vuonna 1919 ilmailupataljoonalla oli käytössään Friedrichshafen FF 33E ja Friedrichshafen FF 49C. Syyskesällä 1919 saatiin lisäksi Brequet XIV A-2 ja kaksi Georges Levy G.L. 40 HB2-lentovenettä. Vuonna 1920 saatiin kaksoisohjaimin varustettu harjoitushävittäjä Caudron G.3. Lentokoneilla lennettiin vuoteen 1924.

Majuri Arne Somersalon nimitettiin vuoden 1920 lopulla ilmailuvoimien virkaa tekeväksi komentajaksi tehtävänään aselajin uudelleen organisointi sekä kehittämisohjelman laatiminen. Maaliskuussa 1921 ilmailupataljoonan organisaatio uudistettiin, minkä jälkeen sen muodostivat esikunta ja ilmailukoulu, tähystyspallokomppania ja ilmailutelakka. Telakka oli muodostettu ilmailupataljoonan teknillisistä osastoista, joiden tehtäviin olivat kuuluneet lentokoneiden huollot, korjaukset ja materiaalin varastointi.

Tähystyspallokomppania, minkä tarkoituksena oli opettaa tykistön tulenjohtajia, lakkautettiin 1924, kun suomalaiset eivät osanneet käyttää saksalaisia tähystyspalloja. Niitä ei saatu ilmaan, ja korkein lento oli vain 20 metriä. Ei osattu tiivistää palloja niiden vetyvuodoilta ja ne homehtuivat varastoon. Yksi kiinteä ilmapallolaitos maksoi 1918 132&nbsp;000 markkaa, mihin sisältyi ilmapallo, 1500 metriä kaapelia, 30 hevosvoiman moottori, kaasuputkia, jne.

Syksyllä 1922 ilmailupataljoona alkoi vastaanottamaan Suomessa valmistettuja Hansa Brandenburg W.33 -vesitasolentokoneita, I.V.L A.22:ia. Vuoden 1924 alussa ilmailuvoimien joukko-osastot järjestettiin uudelleen, jolloin pataljoona lakkautettiin. Lakkautetusta pataljoonasta muodostettiin Santahaminaan ilmailukoulu ja ilmailutelakka. Kuuden vuoden aikana pataljoonalla oli yhdeksän komentajaa:
*yliluutnantti Ulrich von Beroldingen 1. lokakuuta 1918 - 13. joulukuuta 1918
*kapteeni Leonard Lindberg 14. joulukuuta 1918 - 9. lokakuuta 1919
*jääkärikapteeni Yrjö Könni 10. lokakuuta 1919 - 8. joulukuuta 1919
*majuri Väinö Mikkola 8. joulukuuta 1919 - 4. heinäkuuta 1920
*jääkäriluutnabtti Harald Lilja 4. heinäkuuta 1920 - 3. marraskuuta 1920
*jääkäriluutnantti Allan Gottleben 4. marraskuuta 1920 - 8. marraskuuta 1920
*jääkäriluutnantti Yrjö Könni 19. marraskuuta 1920 - 13. maaliskuuta 1922
*jääkärikapteeni Aarne Snellman 13. maaliskuuta 1922 - 23. syyskuuta 1923
*jääkärimajuri Lars Melander 24. syyskuuta 1923 - 19. maaliskuuta 1924

## Lento-onnettomuuksia

## Lähteet
*
*

### Viitteet
Turpa kiinni, krokotiili!

**Turpa kiinni, krokotiili!** (*Piedone d’Egitto*) on Stenon ohjaama italialainen toimintakomediaelokuva vuodelta 1980. Sen pääosia näyttelevät Bud Spencer, Enzo Cannavale, Angelo Infanti ja Cinzia Monreale.

## Juoni
Elokuvassa italialainen poliisitarkastaja (Spencerin useissa komedioissa esittämä *Piedone* eli ”Lättäjalka”) koheltaa hölmöine apulaisineen ja söpöine pikkupoikineen Egyptissä kansainvälistä huumejengiä taltuttamassa.

## Vastaanotto
*[[Video-opas|Video-oppaassa]]* vuodelta 1994 Markku Salmi luonnehti elokuvaa mainiosti paikallista väriä hyödyntäväksi irrotteluksi, mutta antoi sille vain yhden tähden viidestä, mikä vastaa sanallista arviota ”huono”.

## Lähteet
Veera Tyhtilä

**Veera Tyhtilä** (s. 10. marraskuuta 1977) on suomalainen käsikirjoittaja ja näytelmäkirjailija, joka on toiminut ammatissaan päätoimisesti vuodesta 2006. Kaikkiaan hän on kirjoittanut 15 julkaistua draamateosta, joita on esitetty muun muassa Suomen Kansallisteatterissa sekä Seinäjoen, Savonlinnan, Mikkelin ja Hämeenlinnan kaupunginteattereissa. Niiden joukossa on draamaa, tanssiteatteria, elokuvia ja musikaaleja. Tyhtilä oli Suomen Pen -yhdistyksen puheenjohtaja vuosina 2019-22 ja PEN Internationalin kansainvälisen Rauhankomitean varapuheenjohtaja.

Tyhtilä on opiskellut Stadiassa käsikirjoittamista ja Helsingin yliopistossa poliittista historiaa.

Hänen isänsä on ohjaaja ja teatterinjohtaja Hannu Tyhtilä. He ovat tehneet myös ammatillista yhteistyötä.

## Teokset
### Näytelmät
* *Teuvo - Leevi and the Leavings -musikaali* (2006). Kantaesitys Hämeenlinnan kaupunginteatterissa. Teuvoa on esitetty ammatti- ja harrastajateattereissa useilla eri paikkakunnilla, muun muassa Savonlinna, Turku, Pori, Vantaa, Jyväskylä ja Vaasa.
* *Nimeni on Reino* (2007). Dramatisointi Jukka-Pekka Palviaisen teoksesta Reino. Kantaesitys Hämeenlinnan kaupunginteatterissa.
* *Deadline* (2009). Näytelmä. Kantaesitys Hämeenlinnan kaupunginteatterissa.
* *Luoteisväylä* (2011). Musikaali. Kantaesitys Hämeenlinnan kaupunginteatterissa.
* *60 - Pieni tragedia stand up -koomikosta* (2016). Näytelmä. 
* *Kolme* (2017). Monologinäytelmä. Kantaesitys Valtimonteatterissa.
* *Voodooluu* (2018) Näytelmä. 
* *Dividual* (2018) Tanssi- & multitaideteos
* *Tästä asti aikaa* (2018) Musikaali
* *Yhteinen iho* (2019) Tanssiteos.
* *Usko, toivo, huijaus* (2020). Ryhmäteatteri.
* *Under attack!* (2025). Kantaesitys [Svenska Teatern]

### Elokuvat
* *[[Baby Jane (elokuva)|Baby Jane]]* (2019) Elokuva. Dramatisointi Sofi Oksasen teoksesta Baby Jane.
* *Long Way Down - Taivas hartioilla*(2009) Lyhytelokuva 40 min
* *The Crow Lake* (2008) Lyhytelokuva 60 min.
* *Paukku* (2004) Lyhytelokuva 8 min.
* *[[Tonttu (elokuva)|Tonttu]]* (2025)

## Lähteet

## Aiheesta muualla
* Näytelmät.fi
* Drama Corner
Tykkään susta

**Tykkään susta** voi tarkoittaa seuraavia:

* *[[Tykkään susta (Jonna Tervomaan albumi)|Tykkään susta]]*, Jonna Tervomaan albumi vuodelta 1985
* *[[Tykkään susta (Jonna Tervomaan laulu)|Tykkään susta]]*, Jonna Tervomaan esittämä laulu
* *[[Tykkään susta (Heidi Kyrön albumi)|Tykkään susta]]*, Heidi Kyrön albumi vuodelta 1995
* *[[Tykkään susta (Heidi Kyrön laulu)|Tykkään susta]]*, Heidi Kyrön esittämä laulu
Siriporn Ampaipong

**Siriporn Ampaipong** (, s. 7. joulukuuta 1964 Thaimaa) on thaimaalainen laulaja. Hän on laulaja elokuvissa "Bo Rak Si Dam", "Parinya Jai".

## Diskografia
### Studioalbumit
* Parinya Jai (ปริญญาใจ)
* Soo Puea Nong Dai Mai (สู้เพื่อน้องได้ไหม)
* Raeng Jai Rai Wan (แรงใจรายวัน)
* Puea Mae Pae Bo Dai (เพื่อแม่แพ้บ่ได้)
* Song Khon Bon Tang Jai (สองคนบนทางใจ)
* Phae Jai Khon Dee (แพ้ใจคนดี)
* Aok Hak Pro Hak Ai (อกหักเพราะฮักอ้าย)
* Karuna Ya Pluean Jai (กรุณาอย่าเผลอใจ)
* Tua Jing Pra Jam Jai (ตัวจริงประจำใจ)
* Phoo Pae Kae Kho Ber (ผู้แพ้แค่ขอเบอร์)
* Yan Boe Me Chard Na (ย่านบ่มีชาติหน้า)
* Jaew Bong Nai Klong Com (แจ่วบ่องในกล่องคอมพ์)
* Khoe Tham Puea Ai (ขอทำเพื่ออ้าย)
* Sa Tree Mai Lek Nueng (สตรีหมายเลขหนึ่ง)
* Hua Na Kang Sao Suea Dam (หัวหน้าแก๊งสาวเสื้อดำ)
* Parinya Jep (ปริญญาเจ็บ)
* Khon Chai Kied Cha (คนใช่เกิดช้า)
* Phoo Ying Lai Mue (ผู้หญิงหลายมือ)

## Lähteet
Jean Bugatti

**Gianoberto Maria Carlo Bugatti** (15. tammikuuta 1909 Köln – 11. elokuuta 1939 Duppigheim, Ranska) oli italialainen autoinsinööri ja -muotoilija. Hän oli osoittanut kykynsä autojen suunnittelijana jo 1920-luvun lopulle tultaessa. Hänet tunnetaan paremmin nimellä Jean Bugatti.

## Elämä ja ura
Jean Bugattin vanhemmat olivat Ettore Bugatti ja Barbara Maria Giuseppina Mascherpa Bolzoni. Hänen veljensä oli yrittäjä Rolando Bugatti. Perhe muutti Saksasta Ranskan Dorlisheimiin. Ettore Bugatti alkoi kehittää autoa, joka sittemmin tunnettiin nimellä Bugatti. Jean Bugatti alkoi työskennellä perheyrityksessä 1920-luvun alussa. Ensimmäinen kokonaan Jean Bugattin suunnittelema auto oli Type 41 “Royale” Binder. Hän oli kehittämässä myös muita Bugattin malleja, joista mainittakoon Type 51.

Jean Bugatti kuoli koeajaessaan Bugatti Tipo 57 -autoa. Hän suistui koeajoradalta väistäessään juopunutta pyöräilijää, joka oli harhautunut radalle.

## Lähteet

## Aiheesta muualla
Gerður Helgadóttir

**Gerður Helgadóttir** (11. huhtikuuta 1928 Tröllanes – 17. toukokuuta 1975) oli islantilainen kuvanveistäjä. Hän opiskeli Islannissa, Italiassa ja Ranskassa. Hänen töitään on ollut esillä Islannissa, Alankomaissa, Saksassa, Ranskassa ja Belgiassa.

Gerðurin vanhemmat olivat säveltäjä Helgi Pálsson ja Sigríður Erlendsdóttir. Perhe muutti Reykjavíkiin tyttären ollessa 9-vuotias. Gerður sai opetusta muiden muassa Ossip Zadkinelta ja järjesti ensimmäisen oman yksityisnäyttelynsä Pariisissa vuonna 1951. Hän meni vuonna 1960 naimisiin Jean Leduc'n kanssa, mutta pariskunta erosi 1969. Vuonna 1970 Gerður osti maatilan Alankomaista, mutta palasi Ranskaan pari vuotta myöhemmin. Hän sai Haukan ritarikunnan ristin vuonna 1974. Hänen kuolemansa johtui syöpätaudista.

Kópavogurissa avattiin vuonna 1994 Gerðurin muistolle omistettu nykytaiteeseen keskittyvä Gerðarsafn-museo. Siellä on yli 1400 hänen työtään. Hän oli kolmiulotteisen abstraktin taiteen ja lasista tehtävän taiteen uranuurtaja maassaan. Guðbjörg Kristjánsdóttir kirjoitti taiteilijasta kirjan *Gerður* (2011).

## Lähteet
Maki Namekawa

**Maki Namekawa** () on japanilainen pianisti. Hän opiskeli Tokiossa Mikio Ikezawan ja Pariisin konservatoriossa Henriette Puig-Roget'n johdolla. Hän jatkoi opintojaan Pierre-Laurent Aimard'n, Werner Genuit'n, Kaya Hanin ja Stefan Litwinin johdolla. Hän itse opetti vuosina 1997–2002 Saarbrückenissä, Karlsruhessa ja Darmstadtissa. Hän voitti vuonna 1994 japanilaisen Leonid Kreuzer -palkinnon.

Namekawa on keskittynyt solistina Joseph Haydnin ja Philip Glassin teoksiin. Hän levytti ensimmäisenä Glassin pianolle säveltämät 20 etydiä. Lisäksi hän on soittanut pianistimiehensä Dennis Russell Daviesin kanssa muun muassa nelikätisiä versioita Igor Stravinskyn teoksista. Orkesterin kanssa esiintyessään Namekawa on tulkinnut sellaisten säveltäjien kuin Alfred Schnittken, Arnold Schönbergin, Franz Lisztin, Dmitri Šostakovitšin ja Elliott Carterin tuotantoa.

## Lähteet

## Aiheesta muualla
* Viralliset sivut
Sinä, minä, hän - Kaikki parhaat

**Sinä, minä, hän - Kaikki parhaat** on Heidi Kyrön kokoelma-albumi, joka julkaistiin vuonna 2004.
## Kappaleet
### CD1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
### CD2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Irtiotto

**Irtiotto** on Heidi Kyrön albumi, joka julkaistiin vuonna 2006.
## Kappaleet
# 
# 
# 
# 
# 
# 
# 
# 
# 
# 
#
Franco Albini

**Franco Albini** (17. lokakuuta 1905 – 1. marraskuuta 1977) oli italialainen arkkitehti ja teollinen muotoilija. Hän valmistui Milanon polyteknillisestä yliopistosta 1929 ja työskenteli sitten Gio Pontin toimistossa kunnes tutustui Edoardo Perscoon, kiinnostui rationalismista ja perusti oman arkkitehtuuritoimistonsa. Vuodesta 1963 vuoteen 1977 Albini opetti Milanon polyteknillisessä. Hän on voittanut Compasso d’Oro -palkinnon vuosina 1955, 1958 ja 1964.

## Lähteet

## Aiheesta muualla
Selma Guðmundsdóttir

**Selma Guðmundsdóttir** (s. 26. lokakuuta 1950) on islantilainen pianisti. Hän aloitti musiikkiopintonsa Ísafjörðurissa ja valmistui Reykjavíkin musiikkikorkeakoulusta. Hän jatkoi opintojaan Hans Leygrafin johdolla Salzburgin Mozarteumissa ja Saksan valtion stipendillä Hannoverin musiikkiakatemiassa. Muissa maissa Selma osallistui kursseille, joita pitivät muiden muassa Pierre Sancan Ranskassa ja František Rauch Tšekkoslovakiassa. Selma asui viiden vuoden ajan Tukholmassa. 

Selma on esiintynyt kansainvälisesti soolokonserteissa ja soittanut sellaisten orkestereiden kuin Islannin ja Trondheimin sinfoniaorkesterien kanssa. Reykjavíkin kamariorkesterin kanssa hän on esiintynyt monissa yhteyksissä, kuten Bergenin taidefestivaalilla ja Ison-Britannian-kiertueella. Selman säännöllinen yhteistyökumppani on ollut vuodesta 1986 viulisti Sigrún Eðvaldsdóttir; duo on esiintynyt esimerkiksi Helsingissä, Saksassa, Liettuassa, Skotlannissa, New Yorkin Carnegie Hallissa ja kesällä 2011 kahdeksassa Kiinan kaupungissa. Muita yhteistyökumppaneitta ovat olleet huilisti Áshildur Haraldsdóttir, viulisti Laufeyja Sigurðardóttir, sellisti Gunnar Kvaran ja pianisti Albert Mamrijev. 

Selma on lehtori Reykjavíkin musiikkikorkeakoulussa ja on lisäksi luennoinut Islannin taideyliopistossa. Hän oli mukana perustamassa Islannin Richard Wagner -seuraa vuonna 1995 ja aloitti tällöin toimimisen sen puheenjohtajana. Hänen 40-vuotisen uransa kunniaksi julkaistiin vuonna 2018 hänen soittoaan sisältävä levypaketti *Quo vadis?*.

## Lähteet
Daníel Bjarnason

**Daníel Bjarnason** (s. 26. helmikuuta 1979) on islantilainen säveltäjä ja kapellimestari. Hänellä on ollut Muziekgebouw Frits Philips Eindhovenin ja Islannin sinfoniaorkesterin residenssit. Häneltä ovat tilanneet teoksia muiden muassa Los Angelesin filharmonikot, Cincinnatin sinfoniaorkesteri, Rambert Dance Company, Britten Sinfonia, Jennifer Koh, So Percussion, Calefax ja Calder Quartet. Daníel sävelsi ensimmäisen oopperansa (*[[Brothers (ooppera)|Brothers]]*) Den Jyske Operalle (Aarhus); teos kantaesitettiin elokuussa 2017 Aarhusin ollessa Euroopan kulttuuripääkaupunkina. Teos perustuu Susanne Bierin elokuvaan *[[Veljekset (vuoden 2004 elokuva)|Veljekset]]*, ja sen kantaesityksen johti Kasper Holten. Lavasuunnittelijana toimi Steffen Aarfing ja libretistinä Kerstin Perski. Muiden teosten joukossa on viulukonsertto, joka myös kantaesitettiin vuonna 2017 Pekka Kuusiston toimiessa viulusolistina ja Gustavo Dudamelin johtaessa Islannin sinfoniaorkesteria.

Daníelin teosten esityksiä ovat johtaneet sellaiset kapellimestarit kuin Esa-Pekka Salonen, Gustavo Dudamel, John Adams, James Conlon, André de Ridder, Louis Langree ja Ilan Volkov. Säveltäjä on tehnyt yhteistyötä myös taidemusiikin ulkopuolella sellaisten muusikoiden kuin Sigur Rósin, Brian Enon ja Ben Frostin kanssa. Kapellimestarina Daníel on toiminut kapellimestarina muiden muassa Los Angelesin filharmonikkojen, BBC:n filharmonikkojen, Islannin sinfoniaorkesterin, Tokion sinfoniaorkesterin, Toronton sinfoniaorkesterin, Ulsterin orkesterin, Sinfonietta Cracovia ja Islannin oopperan kanssa.

Daníel on saanut useita Islannin musiikkipalkintoja. Vuonna 2013 hän jakoi Edda-palkinnon Ben Frostin kanssa musiikista Baltasar Kormákurin ohjaamaan elokuvaan *[[Syvyys (vuoden 2012 elokuva)|Syvyys]]* (*Djúpið*). *[[Undir trénu]]* -elokuvan musiikki toi Daníelille Harpa-palkinnon.

Daníel opiskeli pianonsoittoa, säveltämistä ja orkesterinjohtoa Reykjavíkissa. Hän aloitti pianonsoiton lapsena ja oman musiikin tekemisen 17-vuotiaana. Tärkeitä säveltäjiä hänelle olivat opiskeluaikoina Modest Mussorgski ja Dmitri Šostakovitš. Hän jatkoi orkesterinjohdon opintojaan Freiburgin musiikkikorkeakoulussa. Hän on Bedroom Community -nimisen levy-yhtiön ja kollektiivin jäsen. Hänen kustantajanaan on toiminut Edition Peters.

## Lähteet

## Aiheesta muualla
* Viralliset sivut  
* Harrison Parrott: Daníel Bjarnason
Purppuratyräkki

**Purppuratyräkki** (*Euphorbia atropurpurea*) tyräkkikasvien heimoon kuuluva tyräkkien suvun laji. Se on kotoperäinen eli endeeminen Kanariansaarten laji. Siellä sitä kasvaa Teneriffalla.

## Kuvaus
### Runko, versot ja lehdet
Purppuratyräkki on mehikasvi, joka kasvaa puun tai pensaan kaltaiseksi. Suurimmillaan kasvi kasvaa noin 2 metriä korkeaksi. Sillä on puun oksien kaltaiset särmättömät versot, joiden päässä lehdet kasvavat ruusukkeessa. Lehdet ovat tyvestä leveneviä kieli- tai lusikkamaisia. Lehtiruusukkeen ylimmät lehdet saattavat punertaa tai niissä voi olla punertavia läiskiä.

### Kukat ja hedelmät
Purppuratyräkin sarjamaiset kukinnot tulevat lehtiruusukkeiden keskelle. Kukat ovat tummanpunaisia ja kukintohaarojen kärkeen muodostuu tyräkeille ominainen valekukka (*cyathium*). Hedelmä kolmelokeroinen punainen kota, jossa on kussakin lohkossa ruskea yksi siemen. Purppuratyräkistä on myös keltakukkainen muoto.

## Levinneisyys
Purppuratyräkki on Teneriffalla endeeminen laji, joka kasvaa sen rinteillä 300–1200 metrin välisellä vyöhykkeellä. Yleisimmin sitä tavataan Teneriffalta sen etelä- ja länsirinteiltä.

## Kuvia

Euphorbia atropurpurea (Euphorbiaceae) flowers and leaves.jpg
E atropurpurea atropurpurea3 ies.jpg
Euphorbia atropurpurea Tenerife 3.jpg


## Lähteet
*

### Viitteet

## Aiheesta muualla
* Makaronesian kasvit: ''Euphorbia atropurpurea - purppuratyräkki
* 
* 
* 
*
Wendell Castle

**Wendell Castle** (6. marraskuuta 1932 Emporia, Kansas – 20. tammikuuta 2018 Scottsville, New York) oli yhdysvaltalainen huonekalumuotoilija ja kuvataiteilija, jota pidetään veistoksellisten taidehuonekalujen  uranuurtajana.

Castle opiskeli kotiosavaltionsa Kansasin yliopistossa, josta hän valmistui muotoilijaksi 1961. Kuusikymmenluvun lopulla hän teki kokeiluja vapaamuotoisilla lujitemuovihuonekaluilla, mutta pääasiassa hänet tunnetaan puisista ”huonekaluveistoksistaan” ja niiden silmää harhauttavista *[[trompe l’œil]]* -muodoista.

## Lähteet
Me käymme joulun viettohon (albumi)

**Me Käymme Joulun Viettohon** on Erkki Junkkarisen joulualbumi, joka julkaistiin vuonna 1977.
## Kappaleet
# 
# 
# 
# 
# 
# 
# 
# 
# 
# 
# 
# 
#
Oinaansaari

**Oinaansaari** () on kaupunginosa Pietarsaaressa. Asutus on pääosin omakotitaloasutusta. Alueelta löytyy myös kauppa ja huoltoasema. Etäisyys Pietarsaaren keskustaan on 2,6 kilometriä.

## Lähteet
New York Excelsior

**New York Excelsior** (**NYXL**) on yhdysvaltalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin heinäkuussa 2017 ja se on kotoisin New Yorkista. Se on yksi kahdestatoista OWL:n perustajajoukkueista ja sarjan ainoa newyorkilainen joukkue. Se pelasi ensimmäisen kautensa sarjan avajaiskaudella 2018. Seuran omistaa pääomasijoitusyhtiö Sterling VC, ja sitä tukee baseballseura New York Metsin pääomistaja Sterlin Equities. NYXL oli kauden 2018 voittotilastossa paras tilastolla 34–6, saavuttaen pudotuspelipaikan runkosarjan jokaisen neljän vaiheen päätteeksi, voittaen niistä kaksi.

## Lähteet

## Aiheesta muualla
* Virallinen sivusto
Paris Eternal

**Paris Eternal** on ranskalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin syyskuussa 2018 ja se on ainoana ranskalaisena joukkueena kotoisin Pariisista. Se pelasi ensimmäisen OWL-kautensa vuonna 2019. Seuran omistaa DM Esportsin toimitusjohtaja Drew McCourt.

## Lähteet

## Aiheesta muualla
* Virallinen sivusto
Seoul Infernal

**Philadelphia Fusion** on yhdysvaltalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin syyskuussa 2017 ja se on kotoisin Philadelphiasta, Pennsylvaniasta. Se on yksi kahdestatoista OWL:n perustajajoukkueista ja sarjan ainoa pennsylvanialainen joukkue. Se pelasi ensimmäisen kautensa sarjan avajaiskaudella 2018. Seuran omistaa Comcast Spectator. Philadelphia eteni kaudella 2018 loppuottelusarjaan, mutta hävisi lopulta London Spitfirelle.

## Lähteet

## Aiheesta muualla
* Virallinen sivusto
Lal Krishna Advani

**Lal Krishna Advani** (s. 8. marraskuuta 1927) on intialainen poliitikko ja yksi Intian kansanpuolueen perustajista. Hän toimi varapääministerinä Atal Bihari Vajpayeen hallituksessa, minkä lisäksi hänet muistetaan kampanjasta rakentaa Baburin moskeijan tilalle hindutemppeli. Kansanpuolueen puheenjohtajana Advani toimi kolmesti vuosina 1986–1990, 1992–1998 ja 2004–2005. Politiikassa Advani on toiminut vuoteen 2019 asti, jonka jälkeen hän ei ollut ehdokkaana vuoden 2019 parlamenttivaaleissa.

Vuonna 2015 hänet palkittiin Intian toiseksi korkeimmalla siviilipalkinnolla Padma Vibhushanilla.

## Lähteet

## Aiheesta muualla

* Intian parlamentin alahuoneen profiili (arkistoitu)
* Intian kansanpuolueen kuvaus L. K. Advanista
Ruusasholma

**Ruusasholma** () on kaupunginosa Pietarsaaren itäosassa meren tuntumassa. Asutus on pääosin omakotiasutusta.  Etäisyys Pietarsaaren keskustaan on 3,2 kilometriä.

## Lähteet
Läntelä

**Läntelä** () on kaupunginosa Pietarsaaren länsiosassa. Asutus on pääosin omakotitaloasutusta. Etäisyys Pietarsaaren keskustaan on 2 kilometriä. Kaupunginosa sai alkunsa työläisten asunto-oloista 1910-luvulla käytyjen keskustelujen, sekä 1920-luvun alun asuntopulan seurauksena. Katujen nimet ovat luontoaiheisia, esimerkiksi Metsätie, Aurinkotie ja Suotie.

## Lähteet
* Håkan Andersson, Guy Björklund, Sixten Ekstrand, Kai Hoffman: *Pietarsaaren historia osa V*. Pietarsaaren kaupunki, 2015

### Viitteet
Ristikari

**Ristikari** () on kaupunginosa Pietarsaaren pohjoisosassa. Asutus on pääosin omakoti- ja pienkerrostaloasutusta. Etäisyys Pietarsaaren keskustaan on 2,8 kilometriä.

## Lähteet
Kirkkoranta (Pietarsaari)

**Kirkkoranta** () on kaupunginosa Pietarsaaressa. Kirkkorannalla on säilynyt useita kirkkotupia. Vanhimmat kirkkotuvat ovat 1700-luvulta. Etäisyys Pietarsaaren keskustaan on 6 kilometriä.

## Lähteet
Neoepinnula americana

**Neoepinnula americana** on käärmemakrillien (Gempylidae) heimoon kuuluva kalalaji. Sitä tavataan läntisellä Atlantilla, jossa se elää 184–457 metrin syvyydessä. Lajin suurin tavattu pituus on 22,0 senttimetriä.

## Lähteet
Otsolahti (Pietarsaari)

**Otsolahti** () on kaupunginosa Pietarsaaren länsiosassa. Asutus on pääsääntöisesti omakotiasutusta. Etäisyys Pietarsaaren keskustaan on 3,5 kilometriä.

## Lähteet
Neoepinnula orientalis

**Neoepinnula orientalis** on käärmemakrillien (Gempylidae) heimoon kuuluva kalalaji.
Sitä tavataan Indopasifisella merialueella, jossa se elää 200–570 metrin syvyydessä. Lajin suurin tavattu pituus on 30,0 senttimetriä. *N. orientalis*-lajin ruokaa ovat pienet kalat, äyriäiset ja pääjalkaiset.

## Lähteet
Itälä (Pietarsaari)

**Itälä** () on kaupunginosa Pietarsaaressa. Itälän kaupunginosassa sijaitsee Itälän koulu.  Etäisyys Pietarsaaren keskustaan on 4 kilometriä.

Johan Ludvig Runebergin lapsuuden metsästys- ja kalastusmaja sijaitsee Itälän kaupunginosassa.

## Lähteet